Document ID: 32004R0730

A Bizottság 730/2004/EK rendelete
(2004. április 19.)
a Cseh Köztársaságnak, Észtországnak, Ciprusnak, Lettországnak, Litvániának, Magyarországnak, Máltának és Lengyelországnak az Európai Unióhoz történő csatlakozása következtében a mezőgazdasági üzemek jövedelmének megállapításához adatokat szolgáltató üzemek kiválasztásáról szóló 1859/82/EGK rendelet kiigazításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaságnak, Észtországnak, Ciprusnak, Lettországnak, Litvániának, Magyarországnak, Máltának és Lengyelországnak az Európai Unióhoz történő csatlakozásáról szóló szerződésre, és különösen annak 2. cikke (3) bekezdésére,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta és Lengyelország csatlakozási okmányára, és különösen annak 57. cikke (2) bekezdésére,
mivel:
(1) Az 1859/82/EGK bizottsági rendelet [1] 2. cikke tagállamonként rögzíti a mezőgazdasági számviteli információs hálózat adatfelvételi körébe tartozó adatszolgáltató üzemekre vonatkozó gazdasági küszöbértéket.
(2) Az egyes tagállamokban az adatszolgáltató üzemek körzetenkénti számát az 1859/82/EGK rendelet I. melléklete határozza meg;
(3) A Cseh Köztársaság, Észtország, Ciprus, Lettország, Litvánia, Magyarország, Málta és Lengyelország (a továbbiakban: az új tagállamok) csatlakozására tekintettel meg kell határozni az új tagállamokra vonatkozó gazdasági küszöbértéket és az új tagállamokban az adatszolgáltató üzemek körzetenkénti számát;
(4) Meg kell határozni az új tagállamokra vonatkozó első jóváhagyott kiválasztási tervek benyújtásának határidejét;
(5) Az 1859/82/EGK rendeletet ennek megfelelően módosítani kell,
ELFOGADTA EZT A RENDELETET:
1. cikk
Az 1859/82/EGK rendelet a következőképpen módosul:
1. a 2. cikk helyébe a következő szöveg lép:
"2. cikk
A 2004-es számviteli év (egy 12 egymást követő hónapból álló időszak, amely 2004. január 1-je és július 1-je között kezdődik) és a későbbi számviteli évek tekintetében a 79/65/EGK rendelet 4. cikkében említett gazdasági küszöbérték a következő:
-Belgium: | 16 EUME |
-Cseh Köztársaság: | 4 EUME |
-Dánia: | 8 EUME |
-Németország: | 8 EUME |
-Észtország: | 2 EUME |
-Görögország: | 2 EUME |
-Spanyolország: | 2 EUME |
-Franciaország: | 8 EUME |
-Írország: | 2 EUME |
-Olaszország: | 4 EUME |
-Ciprus: | 1 EUME |
-Lettország: | 2 EUME |
-Litvánia: | 2 EUME |
-Luxemburg: | 8 EUME |
-Magyarország: | 2 EUME |
-Málta: | 8 EUME |
-Hollandia: | 16 EUME |
-Ausztria: | 8 EUME |
-Lengyelország: | 2 EUME |
-Portugália: | 2 EUME |
-Szlovénia: | 2 EUME |
-Szlovákia: | 6 EUME |
-Finnország: | 8 EUME |
-Svédország: | 8 EUME |
-Egyesült Királyság (Észak-Írország kivételével): | 16 EUME |
-Egyesült Királyság (csak Észak-Írország tekintetében): | 8 EUME" |
2. az 5. cikk a következő albekezdéssel egészül ki:
"A Cseh Köztársaságnak, Észtországnak, Ciprusnak, Lettországnak, Litvániának, Magyarországnak, Máltának és Lengyelországnak a 2004-es számviteli évre vonatkozó kiválasztási tervüket 2004. november 30-ig kell megküldeniük a Bizottságnak."
3. a rendelet I. mellékletét az e rendelethez csatolt melléklet szövege váltja fel.
2. cikk
Ez a rendelet kizárólag a Cseh Köztársaságnak, Észtországnak, Ciprusnak, Lettországnak, Litvániának, Magyarországnak, Máltának és Lengyelországnak az Európai Unióhoz történő csatlakozásáról szóló szerződéssel együtt, annak hatálybalépése napján lép hatályba.
Ezt a rendeletet a 2004-es számviteli évtől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban
Kelt Brüsszelben, 2004. április 19-én.

Labels: 4
19
6